חסילון גמל שלמה מפוספס

חסילון גמל שלמה מפוספס (שם מדעי: Lysiosquillina maculata) הוא מין סרטן מהסדרה חסילוני גמל שלמה החי במי האזור האינדו פסיפי ממזרח אפריקה ועד איי גלאפגוס והוואי. 

זהו מין טורף היכול להגיע לאורך 40 ס"מ והוא המין הגדול בין חסילוני גמל שלמה. הוא בעל גוף מוארך ומפוספס בכחול ובקצהו ראש קטן עם מחושים ועיניים משוכללות מאוד וטפרים גדולים ומשוננים המזכירים את טפריו של גמל שלמה ומיועדות לאותה מטרה.

חסילון זה אורב במאורתו לטרף לא זהיר וכשהטרף מתקרב הוא שולף את טפריו וממהר לתפוס אותו. הוא ניזון בעיקר מדגים ומסרטנים אחרים. הם גם לא יהססו לטרוף חסילוני גמל שלמה אחרים.

החסילונים חיים בזוגות של זכר ונקבה אך לעיתים הזכר יבגוד בנקבה וינטוש אותה לטובת נקבה גדולה יותר.

קישורים חיצוניים 

בעלי חיים שתוארו ב-1793
טקסונים שתוארו בידי יוהאן כריסטיאן פבריציוס
חסילוני גמל שלמה
בעלי חיים באוקיינוס השקט